Ministerien agendaan kuuluivat muun muassa ympäristökysymykset.

Pääministerit pitivät Moskovassa yhteisen tiedotustilaisuuden.

Suomen pääministeri Antti Rinne on tavannut Venäjän pääministeri Dmitri Medvedevin Moskovassa. Ennakkotietojen mukaan tapaamisen aiheena ovat olleet muun muassa Suomen ja Venäjän välinen kauppa ja ympäristöasiat.

Valtioneuvoston tiedotteen mukaan pääministerien on tarkoitus keskustella metsäyhteistyöstä, liikennekysymyksistä ja Venäjän jätehuollosta.

Pääministeri Anti Rinne (kuvassa vasemmalla) ja Venäjän pääministeri Dmitri Medvedev (kuvassa oikealla) ovat keskustelleet Moskovassa Suomen ja Venäjän kahdenkeskisistä asioista. Liikenne- ja viestintäministeri Sanna Marin (keskellä) on tavannut Venäjän liikenneministeri Jevgeni Dietrichin. EPA/AOP kuvayhdistelmä

Ohjelman mukaan tapaaminen alkoi ensin pienemmällä kokoonpanolla ja jatkui myöhemmin lounaalla laajemmalla kokoonpanolla. Myös liikenne- ja viestintäministeri Sanna Marin (sd.) ja maa- ja metsätalousministeri Jari Leppä (kesk.) ovat Moskovassa ja ovat tavanneet Venäjän ympäristö- ja luonnonvaraministeri Dmitri Kobylkinin ja Venäjän liikenneministeri Jevgeni Dietrichin.

Iltalehti seuraa tiedotustilaisuutta paikan päällä Moskovassa.